CELEX: 22010D0069
Language: sl
Date: 2010-06-11 00:00:00
Title: Sklep Skupnega odbora EGP št. 69/2010 z dne 11. junija 2010 o spremembi Priloge IV (Energetika) k Sporazumu EGP

16.9.2010   
            
            
               SL
            
            
               Uradni list Evropske unije
            
            
               L 244/22
            
         SKLEP SKUPNEGA ODBORA EGP
   št. 69/2010
   z dne 11. junija 2010
   o spremembi Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IV k Sporazumu je bila spremenjena s Sklepom Skupnega odbora EGP št. 140/2009 z dne 4. decembra 2009 (1).
            
         
               (2)
            
            
               Uredbo (ES) št. 106/2008 Evropskega parlamenta in Sveta z dne 15. januarja 2008 o programu Skupnosti za označevanje energetske učinkovitosti pisarniške opreme (Prenovitev) (2) je treba vključiti v Sporazum.
            
         
               (3)
            
            
               Direktiva (ES) št. 106/2008 razveljavlja Uredbo (ES) št. 2422/2001 Evropskega parlamenta in Sveta (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Priloga IV k Sporazumu se spremeni:
   
               1.
            
            
               besedilo točke 18 (Uredba (ES) št. 2422/2001 Evropskega parlamenta in Sveta) se črta;
            
         
               2.
            
            
               za točko 29 (Odločba Komisije 2007/74/ES) se vstavi naslednja točka:
               
                           „30.
                        
                        
                           
                              32008 R 0106: Uredba (ES) št. 106/2008 Evropskega parlamenta in Sveta z dne 15. januarja 2008 o programu Skupnosti za označevanje energetske učinkovitosti pisarniške opreme (Prenovitev) (UL L 39, 13.2.2008, str. 1).
                           V tem sporazumu veljajo določbe Uredbe z naslednjimi prilagoditvami:
                           
                                       (a)
                                    
                                    
                                       Vsako sklicevanje na Sporazum med vlado Združenih držav Amerike in Evropsko skupnostjo o usklajevanju programov za označevanje energetske učinkovitosti pisarniške opreme se šteje, da vključuje sklicevanje na izmenjavo pisem med Agencijo ZDA za varstvo okolja in Ministrstvom za nafto in energetiko na Norveškem, Ministrstvom za industrijo na Islandiji ter Uradom za gospodarske zadeve v Lihtenštajnu, razen v členih 11 in 14, pri katerih velja samo prvo sklicevanje.
                                    
                                 
                                       (b)
                                    
                                    
                                       V členu 4(5) se besede ‚Skupnostjo in tretjimi državami‘ nadomestijo s ‚Skupnostjo ali državami Efte na eni strani in tretjimi državami na drugi strani‘. Besede ‚Komisija ali države članice preskusijo‘ se nadomestijo s ‚Komisija ali države članice ali države Efte v okviru svojih pristojnosti preskusijo‘.
                                    
                                 
                                       (c)
                                    
                                    
                                       V členu 12(3) se beseda ‚Komisija‘ v prvem stavku nadomesti z ‚Države Efte in Komisija v okviru svojih pristojnosti‘.
                                    
                                 
                                       (d)
                                    
                                    
                                       Člen 13 se ne uporablja.“
                                    
                                 
                     
         Člen 2
   Besedilo Uredbe (ES) št. 106/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 12. junija 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 11. junija 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 62, 11.3.2010, str. 34.
   
      (2)  UL L 39, 13.2.2008, str. 1.
   
      (3)  UL L 332, 15.12.2001, str. 1.
   
      (4)  Navedena ni nobena ustavna zahteva.